CELEX: 62010TN0511
Language: mt
Date: 2010-10-22 00:00:00
Title: Kawża T-511/10: Rikors ippreżentat fit- 22 ta’ Ottubru 2010 — Evropaïki Dynamiki vs Il-Kummissjoni

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/29
            
         Rikors ippreżentat fit-22 ta’ Ottubru 2010 — Evropaïki Dynamiki vs Il-Kummissjoni
   (Kawża T-511/10)
   ()
   2011/C 13/56
   Lingwa tal-kawża: l-Ingliż
   
      Partijiet
   
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u M. Dermitzakis, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tat-12 ta’ Awwissu 2010 tas-Segretarjat Ġenerali tal-Kummissjoni Ewropea (bir-referenza SG.E.3/FM/MIP/mbp/psi — Ares(2010) 508190 — 12/08/2010) li tiċħad it-talba għal reviżjoni mressqa mir-rikorrenti fl-ittra tagħha tal-31 ta’ Diċembru 2009, irreġistrata fil-5 ta’ Jannar 2010 (bir-referenza GESTDEM 2009/4890) u
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Fil-każ ineżami, ir-rikorrenti qiegħda titlob l-annullament tad-deċiżjoni tal-konvenuta tat-12 ta’ Awwissu 2010 (bir-referenza SG.E.3/FM/MIP/mbp/psi — Ares(2010) 508190 — 12/08/2010) li tiċħad it-talba għal reviżjoni mressqa mir-rikorrenti fl-ittra tagħha tal-31 ta’ Diċembru 2009, irreġistrata fil-5 ta’ Jannar 2010 (bir-referenza GESTDEM 2009/4890), li fiha r-rikorrenti talbet, skont ir-Regolament (KE) Nru 1049/2001 (1), ir-reviżjoni tal-pożizzjonijiet adottati mill-Uffiċċju tal-Pubblikazzjonijiet tal-Unjoni Ewropea fl-ittra tiegħu tal-11 ta’ Diċembru 2009, wara t-talba inizjali min-naħa tagħha, tad-9 ta’ Ottubru 2009, dwar l-aċċess għat-talbiet kollha għal kwotazzjoni li jirrigwardaw il-lottijiet tal-kuntratti qafas tal-Uffiċċju tal-Pubblikazzjonijiet Nri 6011, 6102, 6103, 6020, 6121, 6031 (bl-eċċezzjoni tal-lott Nru 4) u 10030.
   Insostenn tat-talbiet tagħha, ir-rikorrenti ssostni li l-konvenuta ma għamlitx eżami individwali tad-dokumenti mitluba. Barra minn hekk, ir-rikorrenti ssostni li l-ġustifikazzjonijiet ipprovduti mill-konvenuta li jirrigwardaw il-protezzjoni tal-politika ekonomika tal-Unjoni Ewropea, il-protezzjoni tal-interessi kummerċjali u r-raġunijiet ta’ sigurtà pubblika għandhom jiġu miċħuda bħala kompletament infondati.
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331)